Plaja lărgită din Mamaia nu poate fi folosită până la 1 iulie, din cauza birocrației.
Plaja lărgită din Mamaia va putea fi folosită abia după 1 iulie. Lucrările la sectorul de plajă nu au fost recepționate. Proprietarii sunt revoltați și spun că birocrația înseamnă pierderi pentru ei.
Avem mai multă plajă în Mamaia și pare că suntem pregatiți pentru marele val de turiști din vară, asta în teorie. În practică, birocrația românească ne bate din nou cu 3-0.Sectorul de plajă mult largită, aflată între cazinou și zona cluburilor din Nord, nu poate fi utilizată decât în a doua parte a sezonului, asta deși lucrările sunt gata. Explicația – nu s-a făcut recepția, iar procesul nu e deloc simplu."Din punct de vedere juridic, recepția nu a avut încă loc. Vom ajunge la faza de recepție undeva în mijlocul sezonului turistic", spune Tanczos Barna, ministrul Mediului.Compania care s-a ocupat de lucrări anunța în aprilie că înnisiparea în stațiunea Mamaia era finalizate. Mamaia are din acest sezon estival o suprafață de plajă nouă de peste 50 de hectare.